Lietuvos Respublikos Vyriausybė

NUTARIMAS

Dėl LIETUVOS RESPUBLIKOS VYRIAUSYBĖS 2003 M. KOVO 5 D. NUTARIMO NR. 290 „DĖL VIEŠO NAUDOJIMO KOMPIUTERIŲ TINKLUOSE NESKELBTINOS INFORMACIJOS KONTROLĖS IR RIBOJAMOS VIEŠOSIOS INFORMACIJOS PLATINIMO TVARKOS PATVIRTINIMO“ PAKEITIMO

2013 m. sausio 23 d. Nr. 45

Vilnius

Lietuvos Respublikos Vyriausybė nutaria:

Pakeisti Viešo naudojimo kompiuterių tinkluose neskelbtinos informacijos kontrolės ir ribojamos viešosios informacijos platinimo tvarką, patvirtintą Lietuvos Respublikos Vyriausybės 2003 m. kovo 5 d. nutarimu Nr. 290 „Dėl Viešo naudojimo kompiuterių tinkluose neskelbtinos informacijos kontrolės ir ribojamos viešosios informacijos platinimo tvarkos patvirtinimo“ (Žin., 2003, Nr. 24-1002):

1. Išdėstyti 13 punkto pirmąją pastraipą taip:

„13. Informacijos prieglobos paslaugų teikėjai teisės aktų nustatyta tvarka neatlygintinai teikia kriminalinės žvalgybos subjektams ir žvalgybos institucijoms šią informaciją, fiksuojamą savo ūkinei veiklai užtikrinti:“.

2. Išdėstyti 18 punktą taip:

„18. Kiti kriminalinės žvalgybos subjektai ar žvalgybos institucijos, gavę pranešimą apie galimą šios Tvarkos pažeidimą, informuoja Policijos departamentą prie Vidaus reikalų ministerijos ir pagal kompetenciją atlieka tyrimą įstatymų nustatyta tvarka.“

MINISTRAS PIRMININKAS	ALGIRDAS BUTKEVIČIUS

VIDAUS REIKALŲ MINISTRAS	DAILIS ALFONSAS BARAKAUSKAS

_________________